Tone Almhjell

Tone Kristine Ohrvik Almhjell (født 19. august 1973)  er en norsk barnebokforfatter innen fantasy-sjangeren, tidligere journalist. Hun vokste opp i Kristiansund og Trøndelag, men har senere bosatt seg på Grünerløkka i Oslo.

Almhjell har master i engelsk litteratur fra Universitetet i Oslo. Hovedoppgaven handlet om Ringenes herre av Tolkien. Hun har også studert ved Universitetet i Liverpool. Derfra har hun en master i Science Fiction. 

Hun arbeidet fem år i Adresseavisen før hun i 2006 brøt opp fra journalistyrket og besluttet å satse på bokskrivingen. 

Hennes debutbok ble påbegynt på norsk, men underveis bestemte hun seg for å satse på det engelskspråklige markedet, og boka ble fullførte på dette språket. Den fikk tittelen The Twistrose Key. Dial Books, en del av Penguin-forlaget, kjøpte til slutt rettighetene både til debutbok og en bok til. Den ble solgt til ti land før den var gitt ut.

Debutboka ble oversatt til norsk av forfatteren og hennes søster Line Almhjell, og utgitt på Gyldendal. Her fikk den tittelen Vindeltorn.

Bibliografi 
 2013: Vindeltorn, fantasy-roman (original tittel: The Twistrose Key)
 2016: Maretorn, fantasy-roman (original tittel: Thornghost)

Referanser

Eksterne lenker 
 
  Presentasjon av Tone Almhjell i Forfatterkatalogen på Forfattersentrums nettsider
  Presentasjon på Gyldendal Norsk forlags nettsider

Norske barnebokforfattere
Norske forfattere av fantastisk litteratur